MUNICIPIUL  CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR. 363
Consiliul Local al Municipiului Craiova, întrunit în şedinţa ordinară din data de 30.09.2010;

Având în vedere raportul nr.125867/2010 întocmit de Direcţia Economico - Financiară, prin care se propune prelungirea duratei contractului de concesiune nr. 98/1995, încheiat între Consiliul Local al Municipiul Craiova  şi S.C. AUTO COMTRANS S.R.L., având ca obiect terenul aparţinând domeniului privat al municipiului Craiova, situat în cartier Brazda lui Novac, b-dul Dacia, nr. 125 şi rapoartele comisiilor de specialitate ale Consiliului Local al Municipiului Craiova nr.175, 176, 177, 178 şi 180/2010; 
În conformitate cu prevederile Ordonanţei de Urgenţă a Guvernului nr.54/2006 privind regimul contractelor de concesiune, aprobată prin Legea nr.22/2007 şi Hotărârii Guvernului nr.168/2007 pentru aprobarea Normelor metodologice de aplicare a Ordonantei de urgenta a Guvernului nr. 54/2006;
În temeiul art.36, alin.2,  lit.c coroborat cu alin.5, lit.b, art.45, alin.3 şi art.61, alin.2 din Legea nr. 215/2001, republicată, privind administraţia publică locală;

                                             HOTĂRĂŞTE:
Art.1. Se aprobă prelungirea, pe o perioadă de 7 ani şi 6 luni, respectiv de la 01.11.2010 până la 01.05.2018, a duratei contractului de concesiune nr. 98/1995, încheiat între Consiliul Local al Municipiul Craiova  şi S.C. AUTO COMTRANS S.R.L., având ca obiect terenul aparţinând domeniului privat al municipiului Craiova, în suprafaţă de 578,0 mp., situat în cartier Brazda lui Novac, b-dul Dacia, nr. 125. 
 Art.2.  Se interzice subînchirierea, cesiunea sau asocierea cu alte persoane fizice sau juridice, sub sancţiunea rezolvirii de drept a contractului prevăzut la art. 1, fără somaţie sau punerea în întârziere şi fără intervenţia instanţei judecătoreşti (pact comisoriu grad IV), autoritatea locală având dreptul să dezafecteze terenul concesionat ocupat de investiţiile realizate şi să dispună aducerea acestuia în stare iniţială pe cheltuiala exclusivă a concesionarului.
Art.3. Redevenţa aferentă terenului concesionat care face obiectul contractului de concesiune nr. 98/1995va fi renegociată, având ca preţ de pornire nivelul taxei stabilit prin Hotărârea Consiliului Local al Municipiului Craiova nr.449/2009, referitoare la aprobarea impozitelor şi taxelor locale pentru anul 2010, anual. 

Începând cu anul 2011, redevenţa renegociată se va actualiza anual în funcţie de indicele preţurilor de consum comunicat de Institutul Naţional de Statistică. 
Art.4.  Se împuterniceşte Primarul municipiului Craiova să semneze actul adiţional de  modificare a contractului de concesiune nr. 98/1995.

Art.5. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.67/1995.
Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară,  Direcţia Impozite şi Taxe şi S.C. AUTO COMTRANS S.R.L.vor aduce la îndeplinire prevederile prezentei hotărâri.
	     PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	      Constantin RĂDUCĂNOIU
	       Nicoleta MIULESCU



